Becks se sokkerskoene te kry | Netwerk24
Becks se sokkerskoene te kry
05 April 2019 05:30
’n Paar ou sokkerskoene wat die sokkerster David Beckham gaan na verwagting vir tussen $3 000 en $4 500 op Julien’s Auctions se Sporting Legends-veiling verkoop.
Die sokkerster David Beckham se skoene wat hy in 2009 in ’n wedstryd tussen die Kansas City Wizards en L.A. Galaxy in Kansas City gedra het, word op 25 April opgeveil. Foto: Julien’s Auctions
Die veiling van sportgedenkwaardighede word op 25 April in Beverly Hills in die VSA gehou.
Beckham het die paar Adidas-skoene in 2009 in ’n wedstryd tussen die Kansas City Wizards en L.A. Galaxy in Kansas City gedra. Sy voorletters en die name van sy drie seuns is op die skoene geborduur.
Die skoene word saam met Lionel Messi se goue Adidas-skoene opgeveil. Hy het dié skoene in 2017 in Madrid in Spanje gedra toe hy sy 500ste doel in ’n wedstryd tussen Real Madrid en Barcelona geskiet het.
Die skoene het ’n voorveilingsberaming van tot $10 000.
Sokkeraanhangers kan ook ’n paar Nike-sokkerskoene wat in 2017 deur Kylian Mbappé in ’n internasionale wedstryd in Frankryk gedra is, aanskaf vir tussen $6 000 en $10 000.
Meer oor: Julien’S Auctions | David Beckham | Sokkerskoene | Veilings
Veiling bring lig vir dié in duister weens beurtkrag
Gryp dié kans aan
Te koop: Sprokiesplaas in middelland
Kry artikels van sportlegendes